Mato Grosso
Mato Grosso je jedna od 26 saveznih država Brazila. Nalazi se na zapadu države, unutar Srednjozapadne regije. Prostire se na površini od 903.357 km2, a, prema podacima iz 2012, u njoj je živjelo 3.224.357 stanovnika. Gustoća naseljenosti iznosi 3,6 stanovnika/km2 i druga je najrjeđe naseljena brazilska savezna država. Treća je brazilska savezna država po veličini i 17. po broju stanovnika.